Førde Fotball

Førde IL Fotball er en fotballklubb fra Førde i Sogn og Fjordane. Klubben er formelt en underavdeling av Førde Idrettslag, men har eget styre og administrasjon. A-laget på herresiden i klubben spiller fra 2022 i 3. divisjon avd 2. A-laget på kvinnesiden spiller i 3. divisjon.

Førde Fotball har nærmere 90 lag i ulike aldersgrupper, og mønstrer til sammen over 1000 fotballspillere. Førde er den ubestridt største breddeklubben i Sogn og Fjordane, og er også blant de aller største på landsbasis. Lagene i aldersbestemte klasser har opp gjennom årene vunnet en lang rekke pokaler i ulike turneringer både regionalt, nasjonalt og internasjonalt.

Til tross for svært gode aldersbestemte lag i en årrekke har Førde ikke foreløpig lykkes i stor grad å skape fotballspillere som slår gjennom på nasjonalt nivå, med unntak av tidligere toppscorer i Tippeligaen, Alexander Ødegaard.

Historikk

Herrefotball, A-laget 
Herrelaget til Førde rykket opp til 2. divisjon, etter å ha slått IBK Birkebeineren fra Drammen 5-3 sammenlagt over to kamper under kvalifiseringen i oktober 2009. Før dette hadde Førde vunnet sin 3. divisjonsavdeling (Firdaligaen) med tre poeng mer enn nr. 2 Tornado Måløy FK. I 2010-sesongen spilte Førde for første gang siden 2002 på nivå 3 i norsk fotball, da de rykket ned fra 2. divisjon sammen med blant andre Tornado Måløy.

I sesongene 2003 til 2009 hevdet Førdes herrelag seg hvert år hevdet i toppen av fylkesavdelingen i 3. divisjon, og spilte også kvalifisering om opprykk i 2004 og 2008. I 2008 ble det også satt publikumsrekord for offisielle kamper på Førde Stadion, da tippeligalaget Aalesunds FK gjestet Førde i NM-Cupen.

Etter opptrykk i 2009 endte herrelaget i 2010 som nr. 8 i 2. divisjon avd. 1. I 2011 endte de nest sist i 2. divisjon avd. 3 og rykket dermed ned til 3. divisjon. Den påfølgende sesongen rykket de imidlertid opp igjen fra 3. divisjon til 2. divisjon for herrer avd. 1 i 2013. Etter 2016-sesongen rykket de ned til 3. divisjon, og i 2018 rykket de videre ned til 4. divisjon. I 2021 rykket herrelaget til Førde opp igjen til 3. divisjon.

Damefotball, A-laget 
Førdes A-lag for damer rykket i likhet med herrelaget opp fra 3. divisjon etter 2009-sesongen, og avsluttet på en sterk 4.-plass i sin avdeling i 2. divisjon i 2010.

A-laget endte i 2010 som nr. 4 i 2. divisjon for kvinner avd. 04. I 2021 spiller de i 3. divisjon for kvinner.

A-lag Herrer tabell 

2022 Tabell 3. divisjon fotball for menn 2022

2023 Tabell 3. divisjon fotball for menn 2023

Spillerstall Herrer Sesongen 2023

Spillerstall Damer 2013

Barne- og ungdomsfotball 
Barnegruppen i klubben arrangerer en årlig serie for lag med spillere i aldersgruppen 5-10 år, denne går under navnet Grendaserien. Etter dette styrer barnegruppen en rekke Førde-lag i aldersgruppen 11-12 år som deltar i serier på fylkesnivå. For spillere i aldersgruppen 13-16 år er det ungdomsgruppen i klubben som gjelder, og fra det året de fyller 14 år, har de beste spillerne anledning til å være med på satsingslaget Førde Gutt Elite, hvor treningsmengden blir betydelig og de til en hver tid beste spillerne for spilletid i kampene. Fra 16-17 årsalder blir de aller beste tatt opp i A-stallen, eller i stallen til rekrutterings- og reservelaget Førde 2, som spiller i 4. divisjon.

Øvrige spillere får et tilbud på det nivået de ønsker selv. I 2013-sesongen hadde Førde seniorlag i 2. divisjon, 4. divisjon og 6. divisjon på herresiden, samt i 2. divisjon på kvinnesiden.

Fra høsten 2008 har klubben drevet Førde-Akademiet, en fotballskole som følger skoleåret og tilbyr spillere fra hele klubben i aldersgruppen 10-15 år flere treningsøkter enn de får dersom de bare trener med laget sitt. Akademiet ble fra starten av en kjempesuksess med flere hundre spillere, og måtte opprette ventelister siden påmeldingskapasiteten ble sprengt. Blant de ansvarlige for akademiet er to av klubben sine heltidsansatte trenere, Torbjørn Glomnes og Jo Inge Gåsvær. Nevnte Glomnes ble hentet fra Sogndal sommeren 2010 for å styrke Førdes satsing på talentutvikling, mens Jo Inge Gåsvær som tidligere var fysisk trener i Sogndal, fra sommeren 2011 er daglig leder i Førde Fotball.

Fasiliteter 
A-lagene på både herre- og damesida spiller hjemmekampene sine på gressbanen Førde stadion. Dette er klubbens hovedarena, som i 2002 fikk en flombelyst kunstgressbane i full størrelse i tillegg til gressbanen. Førde stadion ligger side om side med Førdehuset, hvor en innendørs storhall med parkettdekke blir brukt til trening vinterstid for noen av de aldersbestemte lagene.

Rundt om i bydelene og bygdene ute i kommunen er det flere nyere kunstgressbaner og ballbinger av relativt god standard. Anleggssituasjonen i klubben har de siste årene (spesielt vinterstid) likevel vært kritisk, og vinteren 2012 kom endelig den første av to kunstgressbaner i den nye bydelen på Hafstad. Den andre banen skal stå klar til vinteren igjen, og resten av Hafstad Idrettspark skal være klart i løpet av en toårsperiode. Det var i 2012 også planer om å bygge tribuner ved kunstgressbanen og ny storhall ved Førdehuset.

Profilerte spillere 

 Alexander Ødegaard, tidligere Førde-spiller som har vært fotballproff i utlandet. Har spilt i Champions League og på landslaget.
 Knut Erik Folland, tidligere Førdetrener (tidligere spiller) med fortid i Ham-Kam.
 Marius Solberg, tidligere Førde-spiller, også med fortid i Løv-Ham og Pors Grenland.
 Thor Jørgen Spurkeland, tidligere Førde-spiller med fortid i SK Brann.
 Robert Holmen, tidligere Førde-spiller kjent fra flere sesonger i Strømsgodset.
Kristian Fardal Opseth, tidligere Førde-spiller og senere fotballproff i utlandet. Kjent fra Sogndal, Bodø/Glimt, Erzumspor, Adelaide United, Bengaluru og Sarpsborg 08.
 Vegar Gjermundstad, tidlegere Førde-spiller med fortid i Tippeligaen for Lyn, Sogndal og Hønefoss.

Eksterne lenker 
 

Fotballag i Sogn og Fjordane
Fotballag etablert i 1945
Sport i Sunnfjord